CELEX ID: 32011R0185
Publication Date: 2011-02-25

Document:
KOMISIJOS REGLAMENTAS (ES) Nr. 185/2011
2011 m. vasario 25 d.
kuriuo iš dalies keičiamos Tarybos reglamento (EB) Nr. 499/96 nuostatos dėl tam tikrų Islandijos kilmės žuvų ir žuvininkystės produktų bei gyvų arklių tarifinių Sąjungos kvotų
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. kovo 19 d. Tarybos reglamentą (EB) Nr. 499/96, atidarantį tam tikrų Islandijos kilmės žuvininkystės produktų ir gyvų arklių Bendrijos tarifines kvotas ir numatantį jų administravimą (1), ypač į jo 5 straipsnio 1 dalies a ir b punktus,
kadangi:
(1)
2009 m. buvo užbaigtos derybos dėl Europos ekonominės bendrijos ir Islandijos Respublikos susitarimo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009-2014 m., papildomo protokolo (toliau - papildomas protokolas).
(2)
2010 m. liepos 26 d. Tarybos sprendimu 2010/674/ES dėl Europos Sąjungos ir Islandijos, Lichtenšteino ir Norvegijos susitarimo dėl 2009-2014 m. EEE finansinio mechanizmo, Europos Sąjungos ir Norvegijos susitarimo dėl 2009-2014 m. Norvegijos finansinio mechanizmo, Europos ekonominės bendrijos ir Islandijos susitarimo papildomo protokolo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009-2014 m. ir Europos ekonominės bendrijos ir Norvegijos susitarimo papildomo protokolo dėl specialių nuostatų, taikomų tam tikroms į Europos Sąjungą importuojamoms žuvims ir žuvininkystės produktams 2009-2014 m. (2) pasirašymo ir laikino taikymo leista Europos Sąjungos vardu pasirašyti ir laikinai taikyti papildomą protokolą.
(3)
Šiame papildomame protokole numatyta nustatyti naujas metines neapmuitinamas tarifines kvotas tam tikrų Islandijos kilmės žuvų ir žuvininkystės produktų importui į Europos Sąjungą.
(4)
Vadovaujantis papildomu protokolu, pirmųjų dvylikos mėnesių (2009 m. gegužės 1 d. - 2010 m. balandžio 30 d.) neapmuitinamos tarifinės kvotos bus skiriamos antrajam tarifinių kvotų laikotarpiui. Be to, tarifinių kvotų laikotarpiu nuo 2011 m. kovo 1 d. iki 2011 m. balandžio 30 d. nepanaudotos kai kurių produktų tarifinės kvotos turėtų būti perkeltos į atitinkamų tarifinių kvotų laikotarpį nuo 2011 m. gegužės 1 d. iki 2012 m. balandžio 30 d.
(5)
Siekiant taikyti papildomame protokole numatytas tarifines kvotas, būtina iš dalies pakeisti Reglamentą (EB) Nr. 499/96.
(6)
Vadovaujantis 1999 m. gruodžio 17 d. Tarybos reglamentu (EB) Nr. 104/2000 dėl bendro žuvininkystės ir akvakultūros produktų rinkų organizavimo (3), dabartines nuorodas į laisvą pasienio kainą (kainą franko siena), pateiktas Reglamente (EB) Nr. 499/96, būtina pakeisti nuorodomis į deklaruotą muitinę vertę ir nustatyti, kad tam, jog būtų galima taikyti papildomame protokole nustatytas lengvatas, minėta vertė turi būti bent jau lygi referencinei kainai, kuri yra nustatyta arba bus nustatyta pagal minėtą reglamentą.
(7)
gruodžio 22 d. EB ir Islandijos jungtinio komiteto sprendimu Nr. 2/2005 (4) iš dalies pakeistas Europos ekonominės bendrijos ir Islandijos Respublikos susitarimo 3 protokolas, kuriuo apibrėžiama kilmės statusą turinčių produktų sąvoka ir nustatoma administracinio bendradarbiavimo tvarka. Todėl reikia aiškiai nustatyti, kad turi būti taikomas 3 protokolas su pakeitimais, padarytais 2005 m.
(8)
Europos bendrijos ir Islandijos Respublikos susitarimu pasikeičiant laiškais dėl papildomų prekybos lengvatų, taikomų žemės ūkio produktams pagal Europos ekonominės erdvės susitarimo 19 straipsnį, patvirtintą Tarybos sprendimu 2007/138/EB (5), liberalizuota neriboto kiekio prekyba gyvais arkliais tarp Europos Sąjungos ir Islandijos. Todėl Reglamento (EB) Nr. 499/96 priede nustatyta tarifinė kvota, nustatyta gyviems arkliams, yra nereikalinga.
(9)
Siekiant aiškumo ir atsižvelgiant į Kombinuotosios nomenklatūros, nustatytos 1987 m. liepos 23 d. Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (6), kodų ir TARIC poskyrių pakeitimus, reikėtų pakeisti visą Reglamento (EB) Nr. 499/96 priedą.
(10)
Todėl Reglamentas (EB) Nr. 499/96 turėtų būti atitinkamai iš dalies pakeistas.
(11)
Pagal Sprendimą 2010/674/EB naujosios tarifinės kvotos, nustatytos tam tikroms žuvims ir žuvininkystės produktams, turi būti taikomos nuo 2011 m. kovo 1 d. Todėl šis reglamentas turėtų būti taikomas nuo tos pačios datos.
(12)
Šiame reglamente nustatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 499/96 iš dalies keičiamas taip:
1.
pavadinimas pakeičiamas taip:
„kuriuo nustatomos tam tikrų Islandijos kilmės žuvų ir žuvininkystės produktų Sąjungos tarifinės kvotos ir numatomas jų administravimas“;
2.
1 straipsnis pakeičiamas taip:
„1 straipsnis
1. Kai priede išvardyti Islandijos kilmės produktai išleidžiami į laisvą apyvartą Europos Sąjungoje, vadovaujantis šio reglamento nuostatomis, nustatytais laikotarpiais jiems netaikomi muito mokesčiai, kol neviršytos tarifinės kvotos.
2. Šio straipsnio 1 dalyje nurodytos tarifinės kvotos priede išvardytų žuvų ir žuvininkystės produktų importui taikomos tik tuo atveju, jeigu deklaruota muitinė vertė yra bent jau lygi referencinei kainai, kuri yra nustatyta arba bus nustatyta pagal 1999 m. gruodžio 17 d. Tarybos reglamento (EB) Nr. 104/2000 dėl bendro žuvininkystės ir akvakultūros produktų rinkų organizavimo 29 straipsnį (7).
3. Taikomas Europos ekonominės bendrijos ir Islandijos Respublikos susitarimo 3 protokolas, kuriuo apibrėžiama kilmės statusą turinčių produktų sąvoka ir nustatoma administracinio bendradarbiavimo tvarka, su paskutiniais pakeitimais, padarytais 2005 m. gruodžio 22 d. EB ir Islandijos jungtinio komiteto sprendimu Nr. 2/2005 (8).
4. Tarifinės kvotos, kurių numeriai 09.0792 ir 09.0812, netaikomos nuo vasario 15 d. iki birželio 15 d. deklaruojamoms ir į laisvą apyvartą išleidžiamoms prekėms.
3.
2 straipsnio antra pastraipa pakeičiama taip:
„Tačiau Reglamento (EEB) Nr. 2454/93 308c straipsnio 2 ir 3 dalys netaikomos tarifinėms kvotoms, kurių numeriai 09.0810, 09.0811 ir 09.0812.“
4.
3 straipsnis pakeičiamas taip:
„3 straipsnis
Neišnaudojus visų tarifinių kvotų, skirtų laikotarpiui nuo 2011 m. kovo 1 d. iki 2011 m. balandžio 30 d., tarifinių kvotų, kurių numeriai 09.0810, 09.0811 ir 09.0812, likęs kiekis perkeliamas į atitinkamų tarifinių kvotų laikotarpį nuo 2011 m. gegužės 1 d. iki 2012 m. balandžio 30 d.
Todėl su tarifinėmis kvotomis, taikomomis nuo 2011 m. kovo 1 d. iki 2011 m. balandžio 30 d., susijęs skirstymas sustabdomas antrą Komisijos darbo dieną, einančią po 2011 m. rugsėjo 1 d. Kitą darbo dieną šių tarifinių kvotų nepanaudotas likutis perkeliamas į atitinkamą tarifinę kvotą, taikomą nuo 2011 m. gegužės 1 d. iki 2012 m. balandžio 30 d.
Nuo antrosios Komisijos darbo dienos, einančios po 2011 m. rugsėjo 1 d., iš tam tikros tarifinės kvotos, taikomos nuo 2011 m. kovo 1 d. iki 2011 m. balandžio 30 d., nebegalima atgaliniu terminu skirsti arba į ją grąžinti jokio kiekio.“
5.
Priedas pakeičiamas šio Reglamento priede pateiktu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2011 m. kovo 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. vasario 25 d.

EuroVoc Classification:
Level 1: 100147
100161
100156
Level 2: 100277
100283
100192
100282
100252
100249
100194
100250
Level 3: 130
2519
122
2106
2711
187
5962
c_b2c019c8
911
3544
2200
1372
11
All Descriptors: 1509
161
1937
2435
2718
2771
842